Politicienii pro-europeni au nevoie de voturile cetățenilor romi pentru a evita câștigul extremei drepte în Parlamentul European
Politicienii pro-europeni pot ajunge să depindă chiar de câteva sute de mii de voturi atunci când se va decide cine va avea puterea în Parlamentul European, în contextul în care reprezentanții extremei drepte câștigă tot mai mult teren. Diferența celor câteva sute de mii de voturi poate veni de la cetățenii de etnie romă, în număr de 6 milioane la nivelul Uniunii Europene, scrie Zeljko Jovanovic, președintele Fundației Romilor pentru Europa, într-o opinie semnată în Politico.